CELEX: 22004D0071
Language: sl
Date: 2004-06-08 00:00:00
Title: 2004/71/: Sklep Skupnega odbora EGP št. 71/2004 z dne 8. junija 2004 o spremembi Priloge II (Tehnični predpisi, standardi, preskušanje in certificiranje) k Sporazumu EGP

25.11.2004   
            
            
               SL
            
            
               Uradni list Evropske unije
            
            
               L 349/26
            
         
      SKLEP SKUPNEGA ODBORA EGP
   
   št. 71/2004
   z dne 8. junija 2004
   o spremembi Priloge II (Tehnični predpisi, standardi, preskušanje in certificiranje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 102/2002 z dne 12. julija 2002 (1).
            
         
               (2)
            
            
               Uredbo Sveta (ES) št. 2679/98 z dne 7. decembra 1998 o delovanju notranjega trga glede prostega pretoka blaga med državami članicami (2) je treba vključiti v Sporazum.
            
         
               (3)
            
            
               Resolucijo Sveta in predstavnikov vlad držav članic, ki so se sestali v okviru Sveta dne 7. decembra 1998, o prostem pretoku blaga (3), je treba vključiti v Sporazum –
            
         SKLENIL:
   Člen 1
   Poglavje XX Priloge II k Sporazumu se spremeni:
   
               1.
            
            
               Za naslovom „XX. PROSTI PRETOK BLAGA – SPLOŠNO“ se vstavita naslednji naslov in točka:
               „AKTI, NA KATERE SE SKLICUJE
               
                           1.
                        
                        
                           
                              398 R 2679: Uredba Sveta (ES) št. 2679/98 z dne 7. decembra 1998 o delovanju notranjega trga glede prostega pretoka blaga med državami članicami (UL L 337, 12.12.1998, str. 8).“
                        
                     
         
               2.
            
            
               Točke 1, 2, 3, in 4 v tem zaporedju postanejo 2, 3, 4 in 5.
            
         
               3.
            
            
               Za točko 5 se vstavi naslednja točka (Priporočilo Komisije 2001/893/ES):
               
                           „6.
                        
                        
                           
                              498 X 1212(01): Resolucija Sveta in predstavnikov vlad držav članic, ki so se sestali v okviru Sveta dne 7. decembra 1998, o prostem pretoku blaga (UL L 337, 12.12.1998, str. 10).“
                        
                     
         Člen 2
   Besedili Uredbe (ES) št. 2679/98 in Resolucije Sveta in predstavnikov vlad držav članic, ki so se sestali v okviru Sveta dne 7. decembra 1998, v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 9. junija 2004, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v oddelku EGP v Uradnem listu Evropske unije in v Dopolnilu EGP k slednjemu.
   
      V Bruslju, 8. junija 2004
      
         
            Za Skupni odbor EGP
         
         
            Predsednik
         
         S. GILLESPIE
         
      
   
   
      (1)  UL L 298, 31.10.2002, str. 17.
   
      (2)  UL L 337, 12.12.1998, str. 8.
   
      (3)  UL L 337, 12.12.1998, str. 10.
   
      (4)  Navedene so ustavne zahteve.
   
      PRILOGA
      
         IZJAVA DRŽAV EFTE
         o Resoluciji Sveta in predstavnikov vlad držav članic, ki so se sestali v okviru Sveta dne 7. decembra 1998, o prostem pretoku blaga
         (vstavitev nove točke 6 v poglavju XX (prosti pretok blaga – splošno) Priloge II k Sporazumu EGP)
         Države Efte se zavezujejo, da bodo storile vse, kar je v njihovi moči, da bodo prevzele enake obveznosti, kot jih imajo države članice EU pri izvajanju Resolucije Sveta in predstavnikov vlad držav članic, ki so se sestali v okviru Sveta dne 7. decembra 1998, o prostem pretoku blaga.
      
      
         SKUPNA IZJAVA
         o vključitvi Uredbe Sveta (ES) št. 2679/98 z dne 7. decembra 1998 o delovanju notranjega trga glede prostega pretoka blaga med državami članicami v Sporazum
         (vstavitev nove točke 1 v poglavju XX (prosti pretok blaga – splošno) Priloge II k Sporazumu EGP)
         Pogodbenice soglašajo, da so zadeve, na katere se nanaša Uredba Sveta (ES) št. 2679/98, pomembne za uresničevanje notranjega trga.
         Zato želijo pogodbenice Uredbo (ES) št. 2679/98 uporabljati kot vključeno v Sporazum EGP.
         To ne posega v razumevanje, da področje pravosodja in notranjih zadev kot tako ne spada v področje veljavnosti Sporazuma EGP.